google/wiki40b huggingface dataset:
Danny Wilson (skotsk fotballspiller)

Klubbkarriere

Wilson hadde sin profesjonelle debut for den skotske toppklubben Rangers FC, i oktober 2009.
Han er den yngste skotte som har spilt en UEFA-kamp, og vant Scottish PFA Young Player of the Year, samt Scottish FWA Young Player of the Year i 2010.
Han sluttet seg til Liverpool for den nette sum av £2 millioner i overgangsmarkedet sommeren 2010. Summen kunne stige til £5 millioner avhengig av førstelagskamper.
Vána

Vána er navnet på en Vala fra J.R.R. Tolkiens Univers Midgard.
Vána er et annet navn på Valië også kalt den evig-unge. Hun er den yngste søsteren av Yavanna og konen til Oromë. Alle blomstene blomstrer når hun går forbi, og åpner seg hvis hun kaster et blikk på dem; Alle fugler synger ved hennes komme. Hun bor i hager fylt med gyldenen blomster og kommer ofte til Oromës skoger.

Vánas stamtre

Ilúvatar
       |  | | |____________________________
       |  | |________________             |
    ___|  |___________     _|_______      |
    |     |          |     |       |      |
  Aulë = Yavanna   Vána = Oromë  Nessa = Tulkas
Selv om Alle disse seks har Ilúvatar som far er det bare Yavanna og Vána, og Nessa og Oromë som blir sett på som søskenpar.
Østre Gausdal kirke

Kirkebygningen

Den romanske steinkirken  ble bygd i tidsrommet 1250–1300. På 1700-tallet ble den utvidet mot øst. Den har en utskåret prekestol med akantusdekor fra 1700-tallet. Svenskene satte fyr på kirken i 1567  under sjuårskrigen.

Orgelet

Orgelet er bygget av August Nielsen i 1888. Det hadde opprinnelig syv stemmer. Tidlig på 1960-tallet ble orglet utvidet til ni stemmer av den danske orgelbyggeren Conrad Christiansen.
Rundt 1990 ble orglet restaurert av orgelbygger Nils Arne Venheim. De to nye stemmene fra 60-tallet ble da byttet ut.
Orgelet har svært høy kvalitet og er på Riksantikvarens liste over verneverdige orgler i Norge.
Familien Elvestrand var organister i Gausdal i om lag 80 år. (Olaf Elvestrand, deretter hans datter Kristine Elvestrand, fram til 1983).
Skyhøyde

Skyhøyde er avstanden mellom skybasen og skytoppen. Den blir vanligvis uttrykt i meter eller trykkforskjell i hektopascal (hPa). Av og til blir riktignok skyhøyde og skybase brukt om hverandre, og da må man ut fra sammenhengen finne ut om det er høyden opp til skybasen eller størrelsen på skyen det er snakk om.

Målinger

Skyhøyden blir ikke målt direkte, men ut fra separate målinger av skybasen og skytoppen.

Påvirkning på vær og klima

Skyhøyden er ofte avgjørende for hvor kraftig nedbøren fra skyen er. Dypere skyer produserer kraftigere nedbør. En cumulonimbussky kan strekke seg gjennom nesten hele troposfæren og føre til tordenvær med lyn og kraftige byger. Tynne skyer (som cirrusskyer) danner ikke nedbør.
Frasses

Historie

Navnet Frasses kommer opprinnelig fra den hamburgerspisende figuren «Frasse» (norsk: «Tjoms») fra tegneserien Skipper’n. I 1975 ble Sveriges første Frasses-restaurant åpnet i Luleå. I de første årene var restaurantene konsentrert til det nordlige Sverige, men etterhvert som virksomheten vokste og antallet restauranter økte, spredte foretaket seg sydover. Frasses er, i likhet med mange andre hamburgerkjeder, et franchisekonsept der eieren av en restaurant får støtte av hovedkontoret.
Nordisk bibelmuseum

Nordisk bibelmuseum (Nobimu) er Nordens første og eneste bibelmuseum. Museet ble åpnet 31. mai 2018 av stortingsrepresentant Kristin Ørmen Johnsen. Nobimu holder til i Nedre Slottsgate 4C i Oslo sentrum. Museet ble startet på initiativ av Rune Arnhoff, som er bibelsamler og innehar Nordens største bibelsamling. Nobimu er organisert som en stiftelse drevet av cirka 40 frivillige.

Utstillingen

Museet disponerer Nordens største samling på over 3 000 bibler og inneholder et variert utvalg av nordiske og ikke-nordiske bibler. Noen av de mest sjeldne er en utgave av Gustav Vasas bibel fra 1541, Christian IIIs bibel fra 1550 (reformasjonsbibelen), en originalside fra Gutenbergs bibel (den eneste utstilte i Norge), en latinsk bibel (Vulgata) fra 1487, den første samiske bibel utgitt 1811, en utgave av den første finske bibeloversettelsen trykket i Finland i 1685 og pergament-håndskrifter fra omkring år 1250.
Man finner også temautstillinger om King James Version, den mest trykte bibel, og en samling miniatyrbibler, deriblant verdens minste trykte bibel.
Verdikurve

Verdikurve (engelsk: value curve) er et verktøy som brukes innenfor markedsføring og strategiarbeid i en bedrift, for å analysere hvilken posisjon bedriften og dens produkter har i markedet, og hvilke kunders behov bedriften møter med sitt tilbud (value proposition). Verdikurven gir en grafisk fremstilling av de eksisterende kundebehovene i et marked (for eksempel markedet for flyreiser eller mobiltelefoni), og viser i hvilken gradde ulike konkurrentene atskiller seg i sitt tilbud til forbrukerne i det enkelte marked.
Et typisk sett av verdikurver kan se slik ut, eksempelvis fra flyindustrien:
I verdikurven til høyre ser vi tilbudene til henholdsvis easyJet og et typisk tradisjonelt flyselskap (British Airways), og hvordan selskapene satser på å dekke ulike kundebehov. easyJet inntok en posisjon som lavprisselskap, og møtte behovene for kunder som typisk betalte billetten selv, og ønsket billigst mulig reise fra A til B. Tradisjonelle flyselskap var bygget opp rundt forretningsreisende, som fikk sine billetter betalt av arbeidsgiver, og som hadde større behov for fleksibel billett, plassreservasjon, bonuspoeng, osv. For å redusere kostnader droppet easyJet måltidet ombord, og valgte heller å selge dette til de flypassasjerene som prioriterte å spise på reisene.
Ved å ha ulike verdikurver tilfredsstilte selskapene ulike kundegrupper, og tok dermed hver sine segmenter av markedet. Begge selskapene tjente penger så lenge de tilfredsstilte atskilte kundegrupper. Da British Airways, Ryanair og andre tradisjonelle selskaper introduserte lavprisbilletter, ble easyJet sitt tilbud mindre unikt, og verdikurvene ble mer sammenfallende. I en slik situasjon blir markedsføringsstyrke og pris viktigere som differensiatorer, og markedet blir preget av priskrig og lavere overskudd inntil en ny aktør finner nye måter å dekke nye behov hos kundene.
Westbound

Westbound er et musikkalbum med Avalanche, utgitt i 1992. Dette er bandets hittil siste studioalbum.
Sebastian Ernst von Manstein

Sebastian Ernst von Manstein var en tysk adelsmann, og guvernør for det russiske Guvernementet Estland en periode i 1736–1738.
Universitetet i Durham

Rangeringer

Universitetet i Durham ble rangert som nummer 5 av 126 britiske universiteter på Complete University Guides liste for 2016 og som nummer 6 av 119 britiske universiteter på The Guardians 2016-liste. Universitetet er også tidligere høyt rangert i Storbritannia.
THE World University Rankings 2014-2015 plasserte universitetet som det 83. av de 500 beste universitetene i verden. I QS World University Rankings for 2014 rangerte universitetet som nummer 92 og i Academic Ranking of World Universities (Shanghai-rankingen) for 2014 på plass 201-300 av verdens universiteter.
Øyvind Torvund

Sinfonietta

Forest Construction (2012)
Louis-Jean-Marie Daubenton

Bakgrunn

Louis-Jean-Marie Daubentons far, Jean Daubenton, var rettsnotar. Han planla en kirkelig levevei for sønnen og sendte ham til Paris for å studere teologi. Sønnen var imidlertid mer interessert i medisin.

Karriere

Etter at faren døde i 1736 ble Louis fri til å velge medisinen som studieretning. Daubenton studerte så medisin og tok eksamen i Reims i 1741. Han dro så for å bli praktiserende lege på sitt fødested. 
På Georges-Louis Leclerc de Buffons initiativ vendte han imidlertid i 1742 tilbake til den franske hovedstaden, der han ble ansatt som konservator ved Muséum d’histoire naturelle i Jardin des plantes og i 1744 medlem av Académie des sciences og direktør for det tidligere nevnte museum, som fikk høy anseende under hans ledelse. I 1778 fikk han professortittelen i zoologi ved Collège de France, ble i 1783 professor i Alfort, 1793 ved mineralogiske museet og i 1795 ved universitetet i Paris.
Han var i lang tid Buffons assistent ved utgivelsen av dennes Histoire naturelle générale et particuliére, avec la description du cabinet du roi, et samarbeid som viser seg i de tallrike anatomiske iakttakelser, som finnes i de bindene som behandler pattedyrene. For øvrig var han allsidig og interesserte seg for blant annet mineralogi, plantefysiologi og landbruksøkonomi. Det var hans fortjeneste at merinosauene med sin fine ull ble innført til Frankrike.
I desember 1799 ble han medlem av senatet (sénat conservateur). Han døde av slag første gangen han deltok på et møte der. 
I 1864 ble en statue reist over ham i Jardin d’acclimatation i Paris og en metrostasjon i Paris: Censier – Daubenton er oppkalt etter ham.
Mimoberea

Levevis

Larvene lever vanligvis i stammene på storvokste urter.

Utbredelse

Arten er kjent fra Tanzania.
Sankt Olof

Sankt Olof er et tettsted i Simrishamn kommune i Skåne län i Sverige. I 2010 hadde tettstedet innbyggere. Tettstedet har fått sitt navn etter Olav den hellige.
Prydand

Taksonomi

Prydand var tidligere plassert i slekten Anas, men slekten viste seg å være ei parafyletisk gruppe. Mange av artene har derfor blitt flyttet. Taxonomy in Flux mener at prydanden bør plasseres i sitt eget tribus (Callonettini), men dette savner (i øyeblikket) allmenn aksept. HBW and BirdLife International Illustrated Checklist of the Birds of the World plasserer arten i sin egen slekt under tribuset Cairinini (skogender), men det er fortsatt uklart om plasseringen blir endelig.

Biologi

Arten måler cirka 35–38 cm og vekten varierer mellom 190 og 435 g. Begge kjønn er fargerike året rundt, men hannen mangler såkalt eklipsedrakt (han myter altså ikke når rugingen tar til og hekkesesongen er på hell). Arten viser allikevel sterkt kjønnsdimorfisme, i det fjærdrakten er svært forskjellig mellom kjønnene.
Andriken (hannen) har dypt kastanjefarget rygg, lys grå sider og et lakserosa bryst med sorte prikker. Det går et sort bånd fra issen og til nakken. Anda (hunnen) har olivenbrun rygg, hodet er flekkete med hvite striper og lyst stripete bryst og mage. Begge har mørk stjert med kontrast til hvit gump, og en karakteristisk hvit flekk på vingene.  Nebbet er grått og ben og føtter rosa hos begge kjønn.
Arten trives i våtmarksområder, med tropiske myrlendte skoger, myrlendte lysninger i ellers tett skogkledt lavland, skjermede dammer og små bekker og lignende. I Bolivia er den registrert i høyder opp til 2 580 moh.
Man antar at arten i hovedsak er planteeter (herbivor) (ulike frø og ris blant annet), men den eter også trolig noe insekter. Arten er mest aktiv når det er mørkt og opptrer ofte parvis eller i små grupper, men om vinteren opptrer den også i større flokker. Den plukker maten i overflaten, mens den svømmer. I det sørlige Brasil observeres den ofte på risåkrene.
Svært lite er kjent om hekketiden, annet enn av ornitologer mistenker at den tar til på sensommeren eller tidlig om høsten. Unger er observert i januar i det sørlige Brasil og avkom som er i ferd med å få full fjærdrakt er registrert i februar i Argentina. I fangenskap er det kjent at arten kan få til to kull årlig. Redet legges til gamle hule trestammer eller gamle reir av kvist. Parene hekker solitært. I fangenskap legger hunnen normalt 6–12 (typisk 5–8) hvite egg. Inkubasjonstiden tar cirka 25–28 dager og hunnen står for all rugingen selv. Avkommet kan reprodusere når de er omkring ett år gamle.
Man vet lite om artens forflytninger, men hekkeområdene forlates når hekketiden er over, og fuglene trekker mot kysten og lavlandet. Fugler som hekker på høye breddegrader trekker også nordover om vinteren.
Tou bryggeri

Tou bryggeri startet produksjon av øl og mel i 1855 på Tau ved Stavanger.
I 1901 ble all produksjon av øl flyttet til Lervig i Stavanger, der Aktiebryggeriet ble overtatt i 1908. 
I 1974 ble produksjonen flyttet til nye bygninger på Forus. 
Christianssands Bryggeri (CB) ble i 1964 et datterselskap av Tou. Men CB ble i 1990 utskilt som et eget selskap (i 1999 de overtatt av Hansa Borg). Tou fusjonerte i 1990 med Nora Industrier og ble en del av drikkevareselskapet  Ringnes. I juni 2003 vedtok styret i Ringnes å legge ned bryggeriet, til tross for sterke lokale protester. 
15. august 2003 ble bryggeriet nedlagt. Den siste flasken rullet av samlebåndet, og produksjonen ble flyttet til Oslo. I dag produseres forsatt Tou Pils og Tou Eplemost i Oslo.
Leisure Suit Larry 5: Passionate Patti Does a Little Undercover Work

Handling

Al Lowe bestemte seg for å hoppe over Larry 4 og la noen deler av historien mellom spillene være ufortalt. Slik kunne han lage et nytt eventyr som ikke var en direkte fortsettelse av Larry 3. I spillet har Julius Biggs stjålet diskettene for Larry 4 og Larry, som er en spillfigur, lider derfor av hukommelsestap.
Larry jobber nå for PornProdCorp og han blir sendt til forskjellige steder i USA for å finne tre sexie jenter som kan være med på et TV-show. I mellomtiden har Patti blitt hyrt av FBI for å finne fellende bevis mot to plateselskap. I løpet av spillet får man se man sekvenser hvor Biggs jobber for å eliminere de andre pornoprodusentene. De donerer penger til CANE (Conservaties Against Nearly Everything), som jobber for å få enda strengere regler for hva man kan vise på TV.
På slutten av spillet møtes Larry og Patti igjen og Larry får tilbake hukommelsen sin.
Alopecosa inquilina

Utseende

Alopecosa inquilina er lyst eller litt mørkere brun eller brunsvarte, med lysere eller mørkere flekker. Mange av artene i slekten Alopecosa er ganske lik hverandre og er variable i farge, selv om enkelte kan ha artstypiske flekker (mønster). For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Kroppen er todelt i en bakkropp (abdomen) og et hode-bryst parti (prosoma eller cephalothorax). Foran på hodet er det åtte øyne, hvorav de to midterste er langt større enn de andre.
Versaillesobservatoriet

Versaillesobservatoriet (Observatoire de Versailles Saint-Quentin-en-Yvelines) er et astronomisk observatorium tilknyttet Universitetet i Versailles. Bygget i Guyancourt, Frankrike i 2009, fokuserer den på områdene klimaendringer og bærekraftig utvikling.
Varden (Kristiansund)

Napoleonskrigene

Varden ble da brukt som vaktstasjon til den nordenfjeldske optiske telegraf. Med denne kunne det sendes meldinger til Trondheim. Det første åttekantede vakttårnet ble bygget i 1801 og tilhører i dag Nordmøre Museum. En kopi av vakttårnet ble reist i 1993.

Vardetårnet

Et murtårn ble bygd i 1892, men det ble revet i 1976 og gjenreist i 1983.
Omkring Vardefjellet er det et system av oppsamlingsrenner for regnvann. Vannet ble ledet til Vanndamman, som på slutten av 1800-tallet forsynte beboerne på Kirkelandet med drikkevann. Vanndamman og Vardefjellet er i dag et kjært nærfriluftsområde for folk som bor på Kirkelandet.
Fra riksvei 70 gjennom Kristiansund sentrum er det skiltet til Varden som severdighet.
Somatostatin

Somatostatin er et hormon som består av to peptider, et oppbygd av 14 aminosyrer og et av 28. Det binder seg til somatostatin-reseptorer, som er en G-protein-koblet reseptor med 7 transmembranregioner.
Hormonet er mest kjent for å bli produsert i hypotalamus for å hemme adenohypofysens (hypofysens forlapp) produksjon og sekresjon av (særlig) veksthormon (GH) og tyroidea-stimulerende hormon (TSH), men det produseres også i såkalte deltaceller i magesekken, tarmene og bukspyttkjertelen. Her har hormonet mange fordøyelseshemmende effekter, særlig ved å undertrykke frigjøringen av en rekke andre hormoner, som gastrointestinale (gastrin, cholecystokinin, sekretin, motilin, VIP m.m.), bukspyttkjertelens endokrine (insulin, glukagon) og eksokrine hormoner.
Katalansk nasjonalisme

Dagens situasjon

Bevegelsen står fremdeles forholdsvis sterkt. I 2006 ble det avholdt en folkeavstemning om å utvide Catalonias autonomi og gi Catalonias regjering mer makt. Forslaget ble godkjent med 73,24 % av stemmene, og ble gjeldende fra og med 9. august samme år. Både det nasjonalistiske partiet Esquerra Republicana de Catalunya og det konservative Partido Popular var imidlertid imot forslaget; de førstnevnte mente det ga Catalonia for liten grad av selvstendighet, mens Partido Popular mente det ga regionen for mye selvstendighet.
De partiene som i dag regner seg som katalanske nasjonalister er Convergència Democràtica de Catalunya, Unió Democràtica de Catalunya og Esquerra Republicana de Catalunya. Disse fikk til sammen 45,58 % av stemmene i det katalanske parlamentsvalget i 2006.
Arizona Hotshots

Historie

Rick Neuheisel ble annonsert som lagets head coach den 18. mai 2018, samtidig som det ble annonsert at laget kom til å spille kampene sine i Sun Devil Stadium. Den 26. september ble det offentliggjort at Scott Brubaker og Phil Savage var lagets president og general manager. 
Navnet og logoen ble annonsert den 25. september 2018 sammen med navn og logo for de andre lagene i westen conference. Lagets navn og farger er en referanse til regionens brannmannskap, som kalles for "hotshots". Logoen er et par med pulaski-økser i kryss, som brukes av brannmannskap. I slutten av februar 2019 bestemte laget seg for å pensjonere #19, til ære for de 19 brannmennene som døde i Yarnell Hill Fire.
Den 11. oktober 2018 ble trenerpersonalet annonserte, med Hugh Freeze som lagets offensive coordinator. Under 2019 AAF QB Draft bestemte laget seg for å ikke beskytte sin tildelte quarterback, Mike Bercovici, i første runde, og valgte heller Trevor Knight fordi han er kjappere. Den ferdigstilte spillerstallen ble annonsert 30. januar 2019.
Hotshots spilte sin preseason-kamp i San Antonio i januar 2019. De vant sesongens første kamp i Sun Devil Stadium den 10. februar 2019 mot Salt Lake Stallions med et sluttresultat på 
They won their season opener at Sun Devil Stadium on February 10, 2019, against the Salt Lake Stallions.

Media

I tillegg til ligaens dekning på NFL Network, CBS Sports Network, TNT og B/R Life, ble Hotshots' kamper sendt direkte på lokalradio KDUS, en søsterkanal av NBC Sports Radio.
Beate Clausdatter Bille

Biografi

Hun var datter av Claus Bille til Lyngsgaard. 18 år gammel ble hun gift med Otte Thygesen Brahe til Knudstrup, med hvem hun fikk en tallrik barneflokk, deriblant Tycho, Steen, Jørgen, Axel, Knud og Sophie. Otte var en ansett mann som riksråd og med betydelige forleninger i Danmark og Norge. Av disse beholdt Beate etter hans død Froste herred til 1575, Vissenberg Birk på Fyn til 1575 og Rødinge len i Skåne til 1592.

Hoffmesterinne

Da svigerinnen Inger Oxe, som var enke etter Jørgen Brahe, fratrådte sin stilling som hoffmesterinne hos dronning Sophie, overtok Beate og bekledte stillingen i 8 år. Ved fødsel, giftemål og personlige egenskaper var hun knyttet til landets kjente slekter. Hun var en av presten og historikeren Anders Sørensen Vedels velynderinner, og han tilegnet en liten andaktsbok til henne i 1592. Hun døde i 1605 og ligger begravet ved sin ektefelles side i Kågerød kirke. Ved den gamle sydinngangen til kirkens våpenhus, ses ekteparets epitafium sammen med alle barnene.
Leddvedtungemåler

Utseende

En middelsstor (vingespenn 24 – 28 mm), slank, gråbrun måler. Den kan kjennes på vingenes brune tverrbånd og den lille bakvingen, som hos hannen har en ekstra, tungeformet lobe. Forvingen er lyst brungrå, med en smal, mørkbrun tverrstripe nær roten. I midten av vingen er det to mørkbrune tverrbånd som løper sammen i vingens bakerste halvdel. Nær vingespissen er det en dobbel, brun flekk. Noen ganger er hele forvingens ytterkant mørkere, andre ganger er den mørkere fargen begrenset til den forannevnte flekken og en diffus flekk ved bakhjørnet. Bakvingen er lysgrå med lange hårfrynser langs kanten. Hos hannen har den en ekstra, tungeformet lobe. Larven er naken, blekgrønn med smale, hvite lengdestriper.

Levevis

Arten lever i varm, litt rikere løvskog. Larvens næringsplanter er leddved (Lonicera xylosteum), liguster (Ligustrum vulgare) og ask (Fraxinus excelsior). De voksne målerne flyr om natten i mars – april. Arten overvintrer som puppe.

Utbredelse

Leddvedtungemåleren er utbredt i Europa. I Norge er den funnet nord til Hordaland og den nordlige delen av Oppland. Den er ikke vanlig og er blant annet en prioritert art for vernetiltak i Storbritannia.
Unneberg skole

Historikk

Unneberg skole ble bygget i 1966, og overtok etter From skole som hadde blitt for liten. 
Etter en avstemning bestemte et flertall at skolen skulle hete From skole, men politikervedtak gjorde at den fikk navnet Unneberg skole.
Unneberg skole har blitt bygget ut en gang etter L97, da kom avdelingen for første klasse og skolefritidsordning. Skolen fikk også et nytt bibliotek som benyttes til skolens fellessamlinger i tillegg til vanlig bibliotek. Unneberg skole var den første skolen i Sandefjord som fikk ballbinge.
Den siste utbyggingen ble ferdigstilt høsten 2008, da skolen fikk nytt ventilasjonsanlegg som krevde et helt nytt tilbygg for aggregatet.
Appaloosa

Opprinnelse

Den fargerike appaloosaen er en populær amerikansk rase, men botete hester finnes på kinesiske kunstverk som er datert helt tilbake til 500 f. Kr. Botete hester ble bragt til Nord-Amerika av spanske oppdagere i det sekstende århundre. Noen rømte eller ble stjålet. Tidlig på 1700-tallet hadde Nez Perce-indianerne, som holdt til i den nordvestlige delen av landet og var dyktige hestefolk, brukt flere av disse hestene i avlen for å forbedre sine egne dyr. De brukte de flekkete hestene i krig og til å jakte på buffalo. Navnet appaloosa kommer fra området ved Palouseelven, i det nordlige Idaho, der Nez Perce-indianerne opprinnelig holdt til. Uttrykket «a Palouse horse» ble senere til «appaloosa». Den kommer også fra Nederland. Også er dette en snill og godlynt rase.
Mourad Laachraoui

Karriere

Laachraoui har deltatt i verdensmesterskapet i taekwondo to ganger, med én femteplass fra 2015 som beste resultat.
Han tok gull i 54-kilosklassen under EM i taekwondo 2016, etter å ha beseiret spanske Jesús Tortosa 6–3 i finalen.

Personlig

Laachraouis bror Najim Laachraoui var én de islamske terroristene bekreftet som én av to selvmordsbombere på Brussel lufthavn under terrorangrepene i Brussel 22. mars 2016.
Automerella

Utseende

Middelsstore påfuglspinnere med øyeflekker på bakvingene. Forvingen er brun, litt tilspisset med en mer eller mindre kommaformet, brun flekk nær midten. Bakvingen er rødlig (brunrød, rødoransje eller rosa) med to eller tre brune tverrbånd langs ytterkanten. Midt i bakvingen er det en stor øyeflekk med blå kjerne,

Utbredelse

Slekten er utbredt i Sør-Amerika (Brasil, Argentina).
Collioure

Historie

Det er nedtegnelser om slottet ved Castrum Caucoliberi så tidlig som år 673, noe som antyder at bosetningen var strategisk og kommersiell viktig under Vestgoternes fremvekst. Collioure var tidligere delt i to landsbyer, adskilt av elven Douy, den gamle byen sør for elven ved navnet Port d'Avall (på fransk kjent som Le Faubourg) og havnen nord for elven, Port d'Amunt (på fransk kjent som La Ville).
Collioure ble erobret fra Spania i 1642 av franske styrker under Maréchal (marskalk) de la Meilleraye. Byen ble offisielt overført Frankrike under Pyreneene-traktaten i 1659. Grunnet byens strategiske beliggenhet ble dens befestninger Château Royal de Collioure og Fort Saint-Elme forbedret av den kjente militæringeniøren Vauban under Ludvig XIVs styre. På tross av det ble Collioure beleiret og erobret av spanske styrker i 1793, den siste gangen som Spania forsøkte å ta byen tilbake. Den spanske okkupasjonen ble avbrutt ett år etter av general Jacques François Dugommier.
Synkronsvømming under Sentralamerikanske og karibiske leker 1978

Synkronsvømming under Sentralamerikanske og karibiske leker 1978. Synkronsvømming var en av flere sporter i de trettende sentralamerikanske og karibiske leker som ble arrangert i Medellín i Colombia i perioden 7. til 28. juli 1978. Det var første gangen som synkronsvømming var med i de sentralamerikanske og karibiske leker. Det var tre øvelser, solo, duett og lag, kun for kvinner. Cuba ble beste nasjon med to gullmedaljer foran Mexico med en.